EkBass/fiwiki-20250220-pages-articles huggingface dataset:
British European Airwaysin lento 609

British European Airwaysin lennon 609 onnettomuus tapahtui 6. helmikuuta 1958, kun yhtiön Airspeed Ambassador murskaantui yrittäessään kolmatta kertaa nousta jäiseltä kiitotieltä lumimyrskyn keskellä Münchenin vanhalta Riem- lentokentältä. Koneen 43 matkustajasta 23 sai surmansa.Munich Aircrash UK TV Koneessa oli Manchester United -jalkapallojoukkueen pelaajia, heidän kannattajiaan sekä lehtimiehiä. Joukkue käytti lentokonetta lähes joka viikko, sillä Euroopan Cup pelattiin Manner-Euroopassa arkipäivinä, kun taas kotimaan liigaottelut pelattiin lauantaisin. Jugoslaviasta voitokkaan ottelun jälkeen palanneen Manchester Unitedin pelaajista kahdeksan menehtyi onnettomuudessa. Turman syystä käytiin oikeutta; saksalaiset viranomaiset syyttivät lentäjää varotoimenpiteiden laiminlyömisestä, kun taas brittien mielestä kentän kunnossapito oli puutteellista. Vuonna 2008 onnettomuudesta tuli kuluneeksi 50 vuotta, ja siksi eloonjääneet pelaajat marssivat Old Traffordin stadionille muistelemaan tapahtumaa yhdessä tuhansien kannattajien kanssa. == Uhrit == === Manchester Unitedin pelaajat === thumb|250px|Onnettomuuden muistolaatta Old Traffordilla * Geoff Bent * Roger Byrne * Eddie Colman * Duncan Edwards * Mark Jones * David Pegg * Tommy Taylor * Liam Whelan === Muut uhrit === *Walter Crickmer - Joukkueen sihteeri *Bert Whalley - Valmentaja (chief coach) *Tom Curry - Valmentaja (trainer) *Alf Clarke - Journalisti, Manchester Evening News *Don Davies - Journalisti, The Guardian *George Follows - Journalisti, Daily Herald *Tom Jackson - Journalisti, Manchester Evening News *Archie Ledbrooke - Journalisti, Daily Mirror *Henry Rose - Journalisti, Daily Express *Eric Thompson - Journalisti, Daily Mail *Frank Swift - Journalisti, News of the World (tunnettiin myös Englannin maajoukkueen ja Manchester Cityn maalivahtina) *Ken Rayment - Lentäjä *Bela Miklos - Matkatoimiston edustaja *Willie Satinoff - Kannattaja *Tom Cable - Stuertti == Eloonjääneet == === Manchester Unitedin pelaajat === *Johnny Berry (joutui lopettamaan uransa) *Jackie Blanchflower (joutui lopettamaan uransa) *Sir Bobby Charlton *Bill Foulkes *Harry Gregg *Ken Morgans *Albert Scanlon *Dennis Viollet *Ray Wood === Muut eloonjääneet === *Matt Busby - Joukkueen manageri *Ted Ellyard - Valokuvaaja *Peter Howard - Valokuvaaja *Frank Taylor - Journalisti *James Thain - Kapteeni *George (Bill) Rodgers - Radiovirkailija *Margaret Bellis - Lentoemäntä Yhä elossa: *Rosemary Cheverton - Lentoemäntä *Mrs Vera Lukic ja vauva Venona - Matkustajat *Mrs Miklos - (Bela Miklosin vaimo) - Matkustaja *Mr N. Tomasevic - Matkustaja == Katso myös == *Supergan lento-onnettomuus == Lähteet == Luokka:Münchenin historia Luokka:Lento-onnettomuudet Saksassa Luokka:Vuoden 1958 lento-onnettomuudet Luokka:Manchester United FC
Karkun rautatieasema

Karkun rautatieasema () on Suomen rataverkon liikennepaikka Sastamalan kaupungin Palvialan kylässä rataosalla . Liikennepaikka sijaitsee noin 43 kilometrin päässä Tampereen rautatieasemalta ja noin 92 kilometrin päässä Porin rautatieasemalta. Nykyisin liikennepaikka on miehittämätön, ja liikenteenohjaustoiminnot hoidetaan kaukokäytöllä Tampereen asemalta käsin. Asemalla pysähtyvät kaikki Tampereen ja Porin välillä kulkevat InterCity- junat. ==Yleistä== Karkun rautatieasema sijaitsee Sastamalan kunnassa, Palvialan kylässä (entisen Karkun kunnan keskuksessa). Asemaa käyttää vuodessa noin 26 000 (v. 2006) matkustajaa. Aseman kohdalla on kolme raidetta ja yksi laituriraide, jota asemalla pysähtyvät matkustajajunat käyttävät. ==Historia== Karkun rautatieasema otettiin käyttöön vuonna 1895, samaan aikaan kun rautatieosa Tampere - Pori valmistui. Alkuperäinen ratalinja Karkusta kohti Vammalaa kulki nykyistä etelämpänä lähellä Rautaveden rantaa, jossa se teki melko jyrkän mutkan evankelisen opiston kohdalla. Uusi kallioon puhkaistu, noin kolmen kilometrin suora ratalinja asemalta Karkun kirkolle otettiin käyttöön vuonna 1984.Jussi Iltanen: Radan varrella: Suomen rautatieliikennepaikat (2. painos), s. 122. Helsinki: Karttakeskus, 2010. Vuonna 2008 aseman raiteiden päällysrakenne uusittiin ja raiteet vaihdettiin uusiin. Vuonna 2013 Karkun asema-aluetta remontoitiin Lielahti-Kokemäki välisen rautatien perusparannusurakassa. Asemalle rakennettiin uudet korkeat reunalaiturit ja laitureille kevyet laiturikatokset. Lisäksi aseman valaistusta ja pysäköintiä ehostettiin. ==Asemarakennus== Asemarakennus valmistui vuonna 1895. Se on rakennettu Oulun rautatien pysäkkipiirustusten mukaan. Asemaa on myöhemmin laajennettu Bruno Granholmin suunnittelemalla poikkipäädyllä, joka noudattaa aseman alkuperäistä rakennustapaa. Rakennuksen ulkoasu on säilynyt molempien rakennusvaiheiden jälkeen lähes alkuperäisenä. Asemarakennuksen sisäosat on uusittu kauttaaltaan. Asemarakennus toimi 2000 -luvun alkuaikoina kyläyhdistyksen kahvilakäytössä joulu- ja kesäaikaan. Vuonna 2007 rakennuksen omistaja Senaatti-kiinteistöt ilmoitti myyvänsä rakennuksen ja vuonna 2010 asemarakennus siirtyi yksityisen henkilön omistukseen. ==Kuvagalleria== Karkku railway station 1907.jpg|Karkun asemapäällikkö muun henkilökunnan kanssa vuonna 1907. Karkku railway station 1910s.jpg|Karkun rautatieasema ja höyryjuna 1910-luvulla. Karkku railway station 1945.jpg|Karkun rautatieasema vuonna 1945. Karkun asema.jpg|Karkun rautatieasema vuonna 2006. ==Lähteet== * ===Viitteet=== ==Aiheesta muualla== *VR: Karkun asema Luokka:Pirkanmaan henkilöliikenteen rautatieliikennepaikat Luokka:Sastamalan rautatieliikennepaikat Rautatieasema Luokka:Bruno Granholmin suunnittelemat rakennukset Luokka:Suomen 1890-luvulla rakennetut rautatieliikennepaikat
Rota Romana

Rota Romana on Vatikaanivaltion valitustuomioistuin ja katolisen kirkon toiseksi korkein kirkollisoikeus. Katolisella kirkolla on yksi vanhimpia yhä käytössä olevia oikeusjärjestelmiä. Oikeusistuinta kutsutaan nimellä rota (pyörä), sillä tuomarit (auditor) kokoontuvat pyöreään huoneeseen kuulemaan juttuja. Rota tekee tuomionsa paneelissa (turnus), jossa on kolme tuomiorovastin määrämää auditoria. Paavi nimittää rotan auditorit ja tuomiorovastin. Kaikki päätökset kirjoitetaan latinalla. Rotan tärkein tehtävä on kolmannen tason valitustuomioistuin, joka tarkastaa alempien tuomioistuimen ja ensimmäisen valitustuomioistuimen päätökset, jotka eivät täsmää. Rotan jutut koskevat useimmiten avioliittojen erotilanteita katolilaisten lisääntyneen eromäärien johdosta. Se kuitenkin kuulee kaikkia ei- hallinnollisia kirkko-oikeuden juttuja. Rota on korkein valitustuomioistuin, muttei korkein tuomioistuin. Apostolisen signatuurin ylin oikeusistuin ottaa käsiteltäväkseen jutut, joissa Rota on toiminut laittomasti. Luokka:Katolisen kirkon käytännöt Luokka:Vatikaanivaltio
Varaston kiertonopeus

Varaston kiertonopeuden () avulla voidaan tarkastella varastojen tilaa. Kuten muutkin kiertonopeusluvut, myös tämä tunnusluku voidaan laskea jakamalla tarkastelujakson päivien lukumäärä kiertoajalla. K = \frac{p}{v} missä K = varaston kiertonopeus, p = jakson päivien lkm ja v = varastojen kiertoaika. Varastojen kiertonopeus voidaan laskea myös jakamalla jakson aikana myytyjen tavaroiden hankintakustannukset tarkastelujakson loppuhetken varastoilla. Varastojen kiertonopeus= \frac{Varastojen hankintakustannus}{Varastot} Varaston kiertonopeus kertoo, kuinka monta kertaa vuodessa varastot kiertävät yrityksen tuotantoprosessin läpi. Korkea varaston kiertonopeus on tavoiteltava. Mitä matalampi kiertonopeus on, sitä enemmän varasto sitoo käyttöpääomaa. == Yrityssovellus == Alhainen kiertonopeus voi viitata ylivarastointiin, vanhentuneisuuteen tai puutteisiin tuotevalikoimassa tai markkinoinnissa. Joissakin tapauksissa alhainen vaihtuvuusaste voi kuitenkin olla asianmukainen, esimerkiksi silloin, kun korkeammat varastotasot syntyvät nopeiden hinnankorotusten tai odotettavissa olevan markkinapulan ennakoimiseksi. Toinen varaston kiertonopeuden tunnusluvusta saatava oivallus on, että jos varasto kiertää hitaasti, varastokustannukset yksikköä kohti ovat korkeammat. Sitä vastoin korkea varaston kiertonopeus voi olla osoitus riittämättömästä varastotasosta, mikä voi johtaa tappioihin yrityksessä, koska varastoa on liian vähän. Tämä voi usein johtaa varastovajeisiin. Lisäksi varaston kiertonopeuden seuraaminen voi antaa tietoa siitä, miten hyvin liike vastaa asiakkaiden kysyntään. Jotkin toimialan tietojen kerääjät käyttävät liikevaihtoa osoittajana myyntikustannusten sijasta. Myyntikustannus antaa realistisemman vaihtuvuussuhteen, mutta myyntiä on usein tarpeen käyttää vertailuanalyysejä varten. Myyntikustannuksia pidetään realistisempina, koska myynnin ja myyntikustannusten huomioon ottamisessa on eroja. Myynti kirjataan yleensä markkina-arvoon eli siihen arvoon, jolla kauppapaikka on maksanut yrityksen tarjoamasta tavarasta tai palvelusta. == Lähteet == Luokka:Logistiikka Luokka:Laskentatoimi Luokka:Seulonnan keskeiset artikkelit Luokka:Tilinpäätösanalyysi
George Shearing

thumb|George Shearing vuonna 1959. George Shearing (13. elokuuta 1919 Lontoo, Britannia - 14\. helmikuuta 2011 Manhattan, New York, Yhdysvallat) oli brittiläissyntyinen, myöhemmin yhdysvaltalaistunut jazz-pianisti ja -vibrafonisti. Shearing syntyi sokeana ja aloitti pianonsoiton kolmevuotiaana. Jazz-musiikista innostuttuaan hän aloitti esiintymisen Lontoon alueen hotelleilla, klubeilla ja pubeilla, toisinaan sooloartistina, joskus tanssiyhtyeiden kanssa. Sheringin mukaan ammattimainen soittaminen alkoi The Lambeth Walk -pubissa Lontoossa. Shearing alkoi saada mainetta 1940-luvulla, jolloin hän muun muassa pääsi esiintymään BBC:lle ja voitti seitsemän peräkkäistä Melody Maker -lehden äänestystä. Shearing siirtyi vuonna 1946 Yhdysvaltoihin, jonka kansalaisuus hänelle myönnettiin 1955. Shearing johti omaa kvintettiään ja sävelsi sille muun muassa "September in the Rainin" ja "Lullaby of Birdlandin" (1952). Birdland viittaa newyorkilaiseen jazz-klubiin. Myöhemmällä urallaan Shearing esiintyi sekä solistina, duossa että triossa. Shearingin suosio alkoi hiipua 1970-luvulla mutta koki renessanssin hänen solmittuaan vuonna 1979 levytyssopimuksen Concord Recordsin kanssa. Shearing teki yhteistyötä muun muassa Nat King Colen, Peggy Leen, Ernestine Andersonin, Carmen McRaen, Nancy Wilsonin ja Mel Tormén kanssa. Hän oli myös kiinnostunut klassisesta musiikista ja esiintyi orkesterien kanssa. Shearingista tehtiin ritarikunnan jäsen vuonna 2007, ja hän on myös Hollywood Walk of Famessa. Shearing kuoli sydämen vajaatoimintaan 91-vuotiaana 14. helmikuuta 2011. == Katso myös == * The George Shearing Quintetin albumi Latin Lace (Capitol Records) == Lähteet == ==Aiheesta muualla== * George Shearingin muistokirjoitus Helsingin Sanomissa Luokka:Brittiläiset pianistit Luokka:Vibrafonistit Luokka:Hollywood Walk of Fame Luokka:Sokeat henkilöt Luokka:Jazzpianistit Luokka:Vuonna 1919 syntyneet Luokka:Vuonna 2011 kuolleet
Viborg FF

Viborg Fodsports Forening (lyh. Viborg FF tai VFF) on tanskalainen jalkapalloseura Viborgin kaupungista, Jyllannista. Seura on perustettu vuonna 1896, mutta sen menestys on jäänyt varsin vaatimattomaksi. Vuonna 2000 Viborg FF juhli Tanskan Cupin voittoa, mikä on seuran historian toistaiseksi suurin saavutus. Nykyinen putki Tanskan Superliigassa on alkanut kaudesta 1998–1999. Parhaimmillaan Viborg FF on sijoittunut neljänneksi kausina 1999–2000 ja 2005–2006. Joukkueen päävalmentajaksi palkattiin tammikuussa 2007 ruotsalainen Anders Linderoth seuran pitäessä tuolloin yhdeksättä sijaa liigassa. == Historia == Kun VFF perustettiin 1896, seura toimi jalkapallon lisäksi useissa muissa urheilulajeissa, kuten kriketissä ja nyrkkeilyssä. VFF:n ensimmäinen suuri saavutus oli vuonna 1924 saavutettu Jyllannin alueen mestaruus, Mesterrækken. VFF:n voitto oli tuolloin yllätys Aarhus GF:n dominoidessa jyllantilaista jalkapalloa. Mestaruutta seuranneet vuodet olivat vaikeita, kunnes seura pääsi 1959 ensimmäistä kertaa kansalliselle sarjatasolle, 4. divisioonaan. Avainhahmoja VFF:n nousussa kansalliselle tasolle oli Erik Bundgaard, joka on pelannut VFF:n paidassa ennätykselliset 421 ottelua. VFF on pysynyt 1970-luvun alkua lukuun ottamatta kansallisella tasolla yhtäjaksoisesti sitten vuoden 1959. VFF on totuttu näkemään kahdella ylimmällä sarjatasolla ja 1990-luvun lopulla ja 2000-luvun alussa seuran sarjapaikka Tanskan Superliigassa on vakiintunut. Kausi 1999–2000 oli yksi joukkueen parhaista sillä liigassa VFF oli lähellä kolmossijaa ja Cupissa se nappasi kirkkaimmat palkinnot. == Saavutukset == * Mesterrækken: 1924 * Tanskan Cupin voitto: 2000 == Entisiä valmentajia == * Ove Christensen * Viggo Jensen * Benny Lennartsson * Anders Linderoth * Kaarlo Niilonen * Aurelijus Skarbalius * Lars Søndergaard == Aiheesta muualla == * Virallinen sivusto * Kannattajien virallinen sivusto * Kannattajien sivusto Viborg FF Luokka:Viborgin kunta Luokka:Vuonna 1896 perustetut urheiluseurat
Luoteismaakunta (Etelä-Afrikka)

Luoteismaakunta (, , ) on Etelä-Afrikan provinssi. Se sijaitsee maan pohjoisosassa ja rajautuu Botswanaan. Provinssin pääkaupunki on Mahikeng. Luoteismaakunnassa on arviolta 3 748 435 asukasta (vuonna 2016) ja sen pinta- ala on 104 882 neliökilometriä. Luoteismaakunta muodostettiin apartheidin loputtua vuonna 1994, ja siihen liitettiin osia silloisesta Transvaalin provinssista, Kapmaan provinssista ja suurin osa entisen Bophuthatswanan bantustanista. Provinssissa on viime aikoina ollut poliittista väkivaltaa erityisesti Khutsongissa. Provinssin puhutuin kieli on tswana. Luoteismaakunnan pohjoisosassa sijaitsee Sun City. == Hallinnollinen jako == Luoteismaakunta on jaettu hallinnollisesti neljään piirikuntaan, jotka jakautuvat yhteensä 20 kuntaan. ;Bojanala Platinum *Kgetlengrivier *Madibeng *Moretele *Moses Kotane *Rustenburg ;Dr Kenneth Kaunda *Greater Taung *Kagisano-Molopo *Lekwa-Teemane *Mamusa *Naledi ;Dr Ruth Segomotsi Mompati *Ditsobotla *Mahikeng *Ramotshere *Ratlou *Tswaing ;Ngaka Modiri Molema *Matlosana *Maquassi Hills *Tlokwe *Ventersdorp == Lähteet == == Aiheesta muualla == *Provinssin internetsivut *
Sun City (Etelä-Afrikka)

Sun City on vesipuisto Etelä-Afrikassa, Luoteismaakunnan provinssissa. Se sijaitsee noin 300 kilometriä Johannesburgista pohjoiseen. Sol Kerzner perusti Sun Cityn vuonna 1979 Bophuthatswanan bantustaniin ja lähti alusta saakka tavoittelemaan kansainvälistä asiakaskuntaa. Koska bantustanit olivat muodollisesti itsenäisiä, saattoi niissä harjoittaa Etelä-Afrikan hallituksen moraalittomaksi katsomaa liiketoimintaa. Toiminta vaikeutui apartheidin takia järjestettyjen kansainvälisten talouspakotteiden takia. Apartheidin loputtua enemmistö pääsi valtaan ja myös Sun Cityn toiminta laajeni ja alkoi kukoistaa. Nykyisin siellä käy matkailijoita kaikkialta maailmasta, ja se on myös suosittu Etelä-Afrikan keskiluokan parissa. Sun City on rakennettu näyttämään raunioituneelta roomalaiselta kylpylältä. Siellä on aaltoallas, Valley of the Waves, jossa on tehty maailman korkeimmat altaassa tuotetut aallot. Ne ovat 2,8-metrisiä. Aallot ovat päässeet Guinnesin ennätyskirjaan vuonna 2002. Sun Cityssä on järjestetty Maailman vahvin mies -kilpailut vuosina 1994, 2000 ja 2010. == Aiheesta muualla == * Sun Internationalin kotisivut Luokka:Etelä- Afrikan rakennukset ja rakennelmat Luokka:Vesipuistot
Adrastos

Adrastos (, ) oli kreikkalaisessa mytologiassa Argoksen kuningas. Hänen isänsä oli Talaos ja hänen äitinsä lähteestä riippuen joko Lysimakhe, Lysianassa tai Eurynome. Adrastos oli yksi kolmesta Argoksen kuninkaasta yhdessä Ifiksen ja Amfiaraoksen kanssa. Hänen puolisonsa oli Amfithea tai Demonassa, ja heidän lapsiaan olivat Argea, Deipyle, Aigiale, Aigialeus ja Kyanippos. Argoksen mahtiperheiden kiistelyn aikana Amfiaraos surmasi Talauksen, jolloin Adrastos pakeni Sikyoniin kuningas Polyboksen luokse. Polyboksen kuoltua lapsettomana Adrastos seurasi häntä Sikyonin kuninkaana, ja hänen kerrottiin perustaneen valtakaudellaan Nemean kisat Ofelteen muistoksi. == Seitsemän Thebaa vastaan == Myöhemmin Adrastos kuitenkin sopi riitansa Amfiaraoksen kanssa ja antoi tälle sisarensa Erifylen vaimoksi. Adrastos palasi hallitsemaan osaansa Argoksesta. Siellä hän kohtasi eräänä päivänä Tydeuksen ja Polyneikeen – molemmat karkotettuina kotimaistaan – taistelemassa keskenään ja kiirehtiessään erottamaan riitelijät, hän huomasi toisen kilvessä olevan villikarjun ja toisen leijonan kuvan. Adrastos oli aiemmin saanut oraakkelilta viestin, jonka mukaan toinen hänen tyttäristään naisi villikarjun ja toinen leijonan, joten hän antoi samoin tein tyttärensä näille vaimoiksi ja lupasi palauttaa heidät takaisin valtaan omissa valtakunnissaan. Tästä alkoi Theban sotaretken suunnittelu vaikka Amfiaraos ennustikin kaikkien osallistujen kohtaavan loppunsa Adrastosta lukuun ottamatta. Sotaretkelle Eteoklesta vastaan osallistui Adrastoksen lisäksi kuusi muuta sankaria: Polyneikes, Tydeus, Amfiaraos, Kapaneus, Hippomedon ja Parthenopaios. Retki kuitenkin päättyi Amfiaraoksen ennustamalla tavalla katkeraan tuhoon, ja ainoastaan Adrastos onnistui pakenemaan nopean hevosensa Arionin avulla. Theban kuningas Kreon kielsi hautaamasta kaatuneita vihollisia. Antigone kuitenkin hautasi veljensä Polyneikeen, ja rangaistukseksi hänet surmattiin. Adrastos pyysi apua Ateenan kuninkaalta Theseukselta, joka lopulta suostui järjestämään äänestyksen asiasta äitinsä Aithran pyynnöstä. Äänestys oikeutti hyökkäyksen aloittamisen, ja ateenalaiset valtasivatkin kaupungin. Hyökkääjät poistuivat hakemansa ruumiit mukanaan, ja Adrastos poltti toveriensa ruumiit roviolla asiaan kuuluvin juhlallisuuksin. Kymmenen vuotta myöhemmin kaatuneiden pojat, epigonit, valtasivat Theban. Ainoastaan Adrastoksen poika Aigialeus sai surmansa. Tämän kerrottiin johtuvan siitä, että edellisellä sotaretkellä ainoastaan hänen isänsä oli selvinnyt elossa.Hyginus, Fabulae lxxi (engl. käännös). == Lähteet == Luokka:Argoksen kuninkaat
Timo Aaltonen

Timo Antero Aaltonen (s. 11. huhtikuuta 1969 Vehmaa) on Vehmaan Kiistoa ja Turun Urheiluliittoa edustanut entinen kuulantyöntäjä, jota valmensi Markku Aaltonen. Aaltonen voitti sisäratojen Euroopan mestaruuden vuonna 2000 Belgian Gentissä alkuperäisen voittajan Ukrainan Oleksandr Bahatšin jäätyä kiinni kiellettyjen aineiden käytöstä. Aaltosen voittotulos oli 20,62. Vuotta myöhemmin Aaltonen sijoittui neljänneksi sisäratojen MM-kilpailuissa Lissabonissa tuloksella 20,24. Aaltonen edusti Suomea myös ulkoratojen EM- kisoissa vuonna 1998 Budapestissa sekä Sydneyn olympialaisissa vuonna 2000 sijoittuen molemmissa kisoissa 12:nneksi. Sydneyn kisaa varjosti ensimmäisellä kierroksella tapahtunut loukkaantuminen, joka käytännössä lopetti Aaltosen kisan, vaikka hän taistelikin loppuun saakka. Aaltonen on 189 senttimetriä pitkä ja painaa 130 kiloa. Aaltonen voitti Euroopan cupin ykkösliigan kilpailun Bærumissa 2000 tuloksella 20,37. Kalevan kisoissa hän saavutti hopeaa 1999 sekä pronssia 1997, 1998 ja 2000. Sisäratojen Suomen-mestaruuden hän voitti 2001. Lisäksi hän sai SM-hopeaa 1999, 2000, 2002 ja 2005 sekä pronssia 1997 ja 1998. Maaottelun kuulakilpailun hän voitti ulkoradoilla Göteborgissa 2004 ja hallissa Uumajassa 2001. Aaltonen hyväksyttiin kolmantenatoista jäsenenä 20 metrin kerhoon hänen työnnettyään Kuortaneella 20. kesäkuuta 1998 kuulansa 20 metrin ja 12 sentin päähän. Ennätyksensä 20,70 hän työnsi Eurajoella 1. heinäkuuta 2000. == Katso myös == * 20 metrin kerho == Lähteet == * Luokka:Suomalaiset kuulantyöntäjät Luokka:Vuonna 1969 syntyneet Luokka:Elävät henkilöt
Odense BK

thumb|Kuva Odensen kotiottelusta 2015. Odense Boldklub, lyhyemmin Odense BK tai OB, on tanskalainen jalkapalloseura Odensen kaupungista, Fynin saarelta. OB on voittanut Tanskan-mestaruuden kolmesti ja cupin neljästi. Kansainvälisesti OB on menestynyt pelaamalla UEFA Intertoto Cupin finaalikierroksilla 2006. OB:n päävalmentajana on toiminut vuodesta 2005 lähtien skotlantilainen Bruce Rioch. OB:n seurahistoria on pitkä ja värikäs sisältäen vaikeita aikoja ja huippukausia. Kaudella 1994–1995 OB eteni UEFA Cupiin ensimmäistä kertaa seuran historiassa. OB teki mahdottomasta mahdollista neljännesvälierissä voittamalla Real Madridin yhteismaalein 4–3. Ensimmäinen osaottelu päättyi Real Madridin 2–3-voittoon, mutta toisessa ottelussa Ulrik Pedersen ja Morten Bisgaard tekivät OB:lle kaksi maalia ja Lars Høgh piti maalinsa puhtaana ja OB eteni puolivälieriin. Siellä tie nousi kuitenkin pystyyn italialaisen Parman voitettua 1–0. Viime kausina OB on vakiinnuttanut paikkansa Tanskan Superliigan puolivälin paremmalla puolella. 2005–2006 OB sijoittui kolmanneksi. Huhtikuussa 2007 Odense BK kaatoi Tanskan cupin loppuottelussa FC Kööpenhaminan maalein 1–2. == Joukkue == === Nykyinen kokoonpano === Päivitetty 9. helmikuuta 2021 ==Saavutuksia== * Tanskan- mestaruus (3): 1977, 1982, 1989 * Tanskan cupin voitto (5): 1983, 1991, 1993, 2002, 2007 * UEFA Intertoto Cup: 2006 ==Kuuluisia entisiä pelaajia== * Lars Høgh * Kasper Bøgelund * Thomas Sørensen * Jesper Christiansen * Richard Møller Nielsen * Karim Zaza ==Entisiä valmentajia== * Troels Bech * Viggo Jensen * Jakob Michelsen * Richard Møller Nielsen * Lars Olsen * Bruce Rioch ==Lähteet== ==Aiheesta muualla== * Virallinen kotisivu Luokka:Tanskalaiset jalkapalloseurat Luokka:Odensen kunta Luokka:Vuonna 1887 perustetut urheiluseurat
Lylykkäänjärvi

Lylykkäänjärvi on suoperäinen järviallas seututien 848 ja Kiiminkijoen välisellä alueella Huttukylän kaupunginosassa Oulussa Pohjois-Pohjanmaalla. Se on Loukkojärven jälkeen Kiimingin suuralueen suurimpia vesialtaita. Järvi on muodostunut noin 5 000–6 000 vuotta sitten, jolloin se maannousun myötä erkani Litorinamerestä omaksi vesialtaakseen. Järveä ympäröivät Siltasuo pohjoisessa sekä Lylykkäänsuo kaakossa, jotka laskevat vetensä järveen. Järven länsiosasta alkava laskuoja virtaa länteen ja laskee soiden ja pienten lampien kautta Kalimeenojaan ja sitä kautta Perämereen. Suurin osa järveä ympäröivistä soista on ojitettu, ainoastaan ranta-alueet ovat luonnontilaisia. Järven länsirannalla sijaitsee kesäasuntoja. ==Lähteet== * Tapio Muurinen, Ilkka Aro: Turvetutkimusraportti 351 === Viitteet === Luokka:Kiimingin järvet Luokka:Kalimeenojan vesistö
Sun City

Sun City tarkoittaa seuraavia paikkoja: * Sun City, Etelä-Afrikka * Sun City, Arizona, Yhdysvallat * Sun City, Kalifornia, Yhdysvallat * Sun City, Texas, Yhdysvallat * Sun City Aliante, Nevada, Yhdysvallat * Sun City Anthem, Arizona, Yhdysvallat * Sun City Anthem, Nevada, Yhdysvallat * Sun City Anthem Florence, Arizona, Yhdysvallat * Sun City Carolina Lakes, Etelä-Carolina, Yhdysvallat * Sun City Center, Florida, Yhdysvallat * Sun City Festival, Arizona, Yhdysvallat * Sun City Grand, Arizona, Yhdysvallat * Sun City Hilton Head, Etelä-Carolina, Yhdysvallat * Sun City Huntley, Illinois, Yhdysvallat * Sun City Lincoln Hills, Kalifornia, Yhdysvallat * Sun City Palm Desert, Kalifornia, Yhdysvallat * Sun City Shadow Hills, Kalifornia, Yhdysvallat * Sun City Summerlin, Nevada, Yhdysvallat * Sun City West, Arizona, Yhdysvallat
Ljudmila Kondratjeva

Ljudmila Andrejevna Kondratjeva (, s. 11. huhtikuuta 1958 Šahty, Neuvostoliitto) on venäläinen pikajuoksija, joka voitti olympiakultaa 100 metrin juoksussa Moskovan olympialaisissa 1980. Kondratjeva oli alkuaan seitsenottelija. Yllättäen hän voitti Euroopan-mestaruuden 200 metrillä Prahan EM-kilpailuissa 1978 ja toisen kultamitalin 4 × 100 metrin viestijuoksussa. Moskovan olympialaisten 100 metrin loppukilpailu oli tasainen kilpailu, jossa ensimmäiset viisi olivat vain sekunnin kymmenesosan päässä toisistaan. Maalikameran kuva osoitti Kondratjevan voittaneen Itä-Saksan Marlies Göhrin 0,01 sekunnilla. Kondratjeva ei osallistunut jatkossa 200 metrille tai 4 × 100 metrin viestijuoksuun jalkavaivojen vuoksi. Kondratjeva ei voinut osallistua olympiaboikotin vuoksi Los Angelesin kisoihin 1984. Hän lopetti urheilun toistaiseksi ja avioitui moukarinheittäjä Juri Sedyhin kanssa, mutta myöhemmin he erosivat. Kondratjeva palasi kilpailemaan ja saavutti olympiapronssia 4 × 100 metrin viestijuoksussa Soulissa 1988. == Lähteet == Luokka:Neuvostoliittolaiset pikajuoksijat Luokka:Neuvostoliittolaiset olympiavoittajat Luokka:Vuonna 1958 syntyneet Luokka:Elävät henkilöt
Lauri Valonen

Lauri Johannes Valonen (28. syyskuuta 1909 Helsinki – 2. lokakuuta 1982 Lahti) oli Lahden Hiihtoseuraa edustanut suomalainen yhdistetyn hiihtäjä ja mäkihyppääjä, jonka ura ajoittui 1930-luvulle. Hän saavutti yhdistetyn hopeaa Vysoké Tatryssa pidetyissä vuoden 1935 hiihdon maailmanmestaruuskilpailuissa. Sollefteån MM-kilpailuissa 1934 hän sijoittui mäkihypyssä neljänneksi ja yhdistetyssä viidenneksi.Arponen et al.,1986, s. 250–252 Garmisch- Partenkirchenissä pidettyjen vuoden 1936 talviolympialaisten yhdistetyssä Valonen oli neljäs voitettuaan mäkiosuuden ylivoimaisesti sekä mäkihypyssä kuudes. Valonen voitti yhdistetyn Suomen-mestaruuden vuosina 1932, 1933 ja 1934. Salpausselällä hän voitti yhdistetyn vuonna 1932 sekä mäkihypyn vuosina 1934, 1935 ja 1936. Holmenkollenilla hän sijoittui mäkihypyssä Birger Ruudin jälkeen toiseksi vuonna 1934. Valonen pelasi myös pesäpalloa 1930-luvulla Lahden Mailaveikoissa voittaen Suomen-mestaruuden. Hänen veljensä Oiva Valonen oli mäkihypyn Suomen-mestari. == Saavutukset == === Pesäpalloilijana === * 2 SM-kultaa: 1930, 1932 * 1 SM-hopea: 1933 * 1 SM-pronssi: 1934 == Lähteet == * === Viitteet === == Aiheesta muualla == * * Suomen hiihtoliitto: Lauri Valonen Luokka:Suomalaiset yhdistetyn hiihtäjät Luokka:Suomalaiset mäkihyppääjät Luokka:Suomalaiset pesäpalloilijat Luokka:Vuonna 1909 syntyneet Luokka:Vuonna 1982 kuolleet
Länsi-Pakistan

Länsi-Pakistan oli laajalti käytetty ja vuodesta 1955 lähtien myös virallinen nimi läntiselle Pakistanille vuoteen 1971 saakka, jolloin maan siihenastinen itäosa eli Itä-Pakistan itsenäistyi Bangladeshina. Poliittisesti vahvemman länsiosan muodostivat kolme hallintoprovinssia (Koillisrajan provinssi, Länsi- Punjab ja Sindh), Balochistan, useat ruhtinaskunnat kuten (Bahawalpur, Chitral, Dir, Hunza, Khairpur ja Swat), liittovaltion pääkaupunkialue Karachi sekä heimoalueet. Itäosa muodosti yhden provinssin, Itä-Bengalin, joka käsitti aiemmin Assamiin kuuluneen Sylhetin. Näiden kahden osan epätasa-arvo ja maantieteellinen etäisyys saattoi olla syynä siihen, että ne eivät koskaan hyväksyneet uutta perustuslakia. Vähentääkseen eroja kahden alueen välillä hallitus päätti järjestää alueen uudelleen kahdeksi provinssiksi pääministeri Chaudhry Muhammad Alin johdolla 22. marraskuuta 1954. ==Historia== Länsi- Pakistanin provinssi luotiin 14. lokakuuta 1955 yhdistämällä länsiosan provinssit, osavaltiot ja heimoalueet. Provinssi muodostui kahdestatoista osastosta ja provinssin pääkaupunki perustettiin Lahoreen. Itä-Bengalin provinssi nimettiin uudelleen Itä-Pakistaniksi, jonka pääkaupungiksi tuli Dhaka. Liittohallitus muutti vuonna 1959 Karachista Rawalpindiin. ==Hallitus== Ensimmäinen kuvernööri oli Mushtaq Ahmad Gurmani, joka myös oli Länsi-Punjabin viimeinen kuvernööri. Länsi-Pakistanin kaksitoista osastoa olivat Bahawalpur, Dera Ismail Khan, Hyderabad, Kalat, Khairpur, Lahore, Malakand, Multan, Peshawar, Quetta, Rawalpindi, ja Sargodha; kaikki nimetty pääkaupunkiensa mukaan, paitsi Malakandin pääkaupunki oli Saidu, ja Rawalpindia johdettiin Islamabadista. Tenure Länsi-Pakistanin kuvernöörit 14\. lokakuuta 1955 - elokuu, 1957 Mushtaq Ahmad Gurmani elokuu 1957 - huhtikuu 1960 Akhter Husain huhtikuu 1960 – 18. syyskuuta 1966 Malik Amir Mohammad Khan 18\. syyskuuta 1966 – 20. maaliskuuta 1969 Mohammad Musa Khan 20\. maaliskuuta 1969 – 25. maaliskuuta 1969 Yusuf Haroon 25\. maaliskuuta 1969 – 29. elokuuta 1969 M Attiqur Rahman (ensimmäinen kausi, sotalain johtaja) 29\. elokuuta 1969 – 1. syyskuuta 1969 Tikka Khan (sotalain johtaja) 1\. syyskuuta 1969 – 1. helmikuuta 1970 Nur Khan 1\. helmikuuta 1970 – 1. heinäkuuta 1970 M Attiqur Rahman (toinen kausi) 1\. heinäkuuta 1970 Länsi-Pakistanin provinssi lakkautettiin ==Katso myös== * Kolmas Intian–Pakistanin sota * Bangladeshin itsenäisyyssota * Intian jako Luokka:Pakistanin maantiede Luokka:Pakistanin historia
Alppihiihdon maailmanmestaruuskilpailut 1985

28\. alppihiihdon maailmanmestaruuskilpailut järjestettiin Italian Bormiossa 31. tammikuuta – 10. helmikuuta 1985. == Miehet == === Syöksylasku === Sija Maa Kilpailija Aika 1 Pirmin Zurbriggen 2.06,68 2 Peter Müller 2.06,79 3 Doug Lewis 2.06,82 4 Franz Heinzer 2.07,45 5 Franz Klammer 2.07,64 6 Peter Wirnsberger 2.07,70 === Suurpujottelu === Sija Maa Kilpailija Aika 1 Markus Wasmeier 2.28,90 2 Pirmin Zurbriggen 2.28,95 3 Marc Girardelli 2.29,22 4 Egon Hirt 2.30,35 5 Hans Enn 2.30,36 6 Roberto Erlacher 2.30,53 Suomen Sami Tikkanen oli kilpailun 23:s ajalla 2.37,92. === Pujottelu === Sija Maa Kilpailija Aika 1 Jonas Nilsson 1.38,82 2 Marc Girardelli 1.38,88 3 Robert Zoller 1.39,35 4 Ingemar Stenmark 1.39,74 5 Bojan Križaj 1.40,07 6 Paolo De Chiesa 1.40,27 Suomen Jari Keskipoikela keskeytti. === Alppiyhdistetty === Sija Maa Kilpailija Pisteet 1 Pirmin Zurbriggen 7,67 2 Ernst Riedlsperger 37,84 3 Thomas Bürgler 39,41 4 Andreas Wenzel 48,41 5 Michel Vion 50,38 6 Franck Piccard 55,14 == Naiset == === Syöksylasku === Sija Maa Kilpailija Aika 1 Michela Figini 1.26,96 2 Ariane Ehrat 1.28,57 Katharina Gutensohn 1.28,57 4 Sigrid Wolf 1.28,58 5 Regine Mösenlechner 1.28,64 6 Maria Walliser 1.28,76 === Suurpujottelu === Sija Maa Kilpailija Aika 1 Diann Roffe 2.18,53 2 Elisabeth Kirchler 2.19,13 3 Eva Twardokens 2.19,21 4 Debbie Armstrong 2.19,26 5 Marina Kiehl 2.19,60 6 Traudl Hächer 2.20,14 Suomen Minna Pelkonen laski kilpailun 38:nneksi ajalla 2.29,81. === Pujottelu === Sija Maa Kilpailija Aika 1 Perrine Pelen 1.29,58 2 Christelle Guignard 1.29,93 3 Paoletta Magoni-Sforza 1.29,98 4 Anni Kronbichler 1.30,18 5 Brigitte Oertli 1.30,21 6 Dorota Tlałka 1.30,43 Minna Pelkonen keskeytti. === Alppiyhdistetty === Sija Maa Kilpailija Pisteet 1 Erika Hess 18,72 2 Sylvia Eder 34,42 3 Tamara McKinney 44,45 4 Brigitte Oertli 50,36 5 Hélène Barbier 52,16 6 Traudl Hächer 57,25 == Mitalitaulukko == Isäntämaa 1 4 3 1 8 2 1 1 0 2 3 1 0 3 4 4 1 0 0 1 4 1 0 0 1 6 0 4 1 5 7 0 1 1 2 8 0 0 1 1 Yhteensä Yhteensä 8 9 7 24 == Lähteet == * Talviurheilun tähdet, WSOY 1986, s. 384–386 * FIS:n tietokanta === Viitteet === 1985 Luokka:Vuoden 1985 urheilu Luokka:Italian alppihiihto Luokka:Sondrion maakunta Luokka:Bormio
Mielenterveyshoitaja

Mielenterveyshoitaja hoitaa ja kuntouttaa kaikenikäisiä potilaita. == Työtehtävät == Tarkoitus olisi että potilas pääsisi palaamaan töihin ja normaaliin elämään, vaikka näin ei kuitenkaan aina käy. Mielenterveyshoitajan työtehtäviin kuuluu kuunnella ja tukea potilasta sekä auttaa jokapäiväisen elämän toimissa kuten pukemisessa, peseytymisessä ja ruokailussa. Jos potilas on yrittänyt itsemurhaa, tai perheessä on jonkinlainen kriisitilanne, mielenterveyshoitaja auttaa potilasta kriisihoidossa eli akuutissa ensiavussa. Mielenterveyshoitajan on myös joskus annettava pakkolääkitystä, jos potilas ei muuten rauhoitu. Joskus potilas täytyy eristää muista potilaista turvallisuuden (oman tai toisten) vuoksi. Mielenterveyshoitaja voi olla potilaan omahoitaja, joka suunnittelee potilaan hoidon. Hän tekee myös potilaiden kanssa retkiä, pelaa pelejä, askartelee, kuuntelee musiikkia ja käy kävelyllä. Mielenterveyshoitaja tekee kotikäyntejä ja opettaa potilasta ruoanlaitossa, rahankäytössä, siisteydessä ym. Hän myös tekee yhteistyötä potilaan omaisten kanssa, sekä muiden hoitoryhmän jäsenten kanssa. == Työpaikat == Mielenterveyshoitaja saattaa työskennellä hyvin erilaisissa paikoissa. Hän toimii erilaisissa hoitolaitoksissa, mielisairaaloissa, sairaaloiden psykiatrisilla klinikoilla ja osastoilla, mielenterveystoimistoissa ja -neuvoloissa, kuntoutuskodeissa, ryhmäkodeissa, päiväosastoilla, yksityisissä hoitokodeissa, kotipalvelussa, kriminaalihuollossa, päihdehuollossa ja terveyskeskuksissa. Heitä toimii myös eri järjestöjen palveluksessa sekä työnohjaus- ja neuvontatehtävissä. == Koulutus == Mielenterveyshoitajan koulutus on sosiaali- ja terveysalalla mielenterveys- ja päihdetyökoulutusohjelma. Koulutus kestää noin kolme vuotta. == Työajat == Mielenterveyshoitajan työ on useimmiten kolmivuorotyötä; aamu, ilta, yö. Työaika vaihtelee työpaikan mukaan, sekä sen, työskenteleekö avohoidon puolella vai sairaalassa. Tulevaisuudessa tämä saattaa kuitenkin muuttua, kun mielenterveyshoitajan työ laajenee. == Lähteet == * Mielenterveyshoitaja, lähihoitaja == Aiheesta muualla == *Sosiaali- ja terveysalan perustutkinto, mielenterveys- ja päihdetyön koulutusohjelma (Opintoluotsi) *Mielenterveyshoitajan ammatinkuvaus (Avo-ohjelma) Luokka:Mielenterveysalan ammatit
Aarne Valkama

Aarne Valkama (26. maaliskuuta 1909 Vaasa – 12. marraskuuta 1969) oli suomalainen yhdistetyn hiihtäjä. Valkama kilpaili myös hiihdossa, jossa hän voitti nuorten SM-pronssia vuonna 1928 ja hopeaa 1929. Hän valitsi päälajikseen yhdistetyn ja pääsi Suomen joukkueeseen Tatran MM-kisoihin 1935, mutta loukkaantui kisojen harjoituksissa. Chamonix’n MM-kisoissa 1937 hän voitti MM-pronssia. SM-tasolla Valkama voitti urallaan neljä SM-hopeaa (1931, 1933, 1934 ja 1936). Valkama kilpaili myös alppihiihdossa ja voitti syöksylaskun SM-kultaa 1938. Vuonna 1937 hän saavutti syöksyssä SM-pronssia. Valkaman pojat Mauno (s. 1935) ja Juhani (s. 1938) olivat kansallisen tason mäkihyppääjiä. ==Lähteet== * Talviurheilun tähdet, s. 319–320. WSOY, 1986. ==Aiheesta muualla== * Luokka:Suomalaiset yhdistetyn hiihtäjät Luokka:Suomalaiset maastohiihtäjät Luokka:Suomalaiset alppihiihtäjät Luokka:Vuonna 1909 syntyneet Luokka:Vuonna 1969 kuolleet
Friend (Nebraska)

Friend on kaupunki Salinen piirikunnassa Nebraskan osavaltiossa Yhdysvalloissa. Vuoden 2000 väestönlaskennan mukaan kaupungin asukasluku oli 1 174\. Yhdysvaltain tilastokeskuksen mukaan kaupungin pinta-ala on 2,1 km², josta 100% on maata. Vuonna 2000 kaupungissa oli 475 taloutta ja 326 perhettä, väestötiheyden ollessa 566,6 asukasta neliökilometrillä. Pääosa (98,64%) kaupungin asukkaista on eurooppalaista alkuperää. Luokka:Nebraskan kaupungit
Jukola (Hämeenlinna)

Jukola on Hämeenlinnan suurin ja nuorin lähiö. Se sijaitsee Voutilan kaupunginosassa noin kolmen kilometrin etäisyydellä keskustasta länteen. Jukolan läheisyydessä sijaitsevat muun muassa Ahvenistonharju sekä Kanta- Hämeen keskussairaala ja Nummen lähiöalue. Jukolan palveluihin lukeutuvat terveyskeskus, seurakuntatalo, alakoulu, kaksi päiväkotia ja ruokakauppa, Pizza Hut sekä useat muut pienpalveluyritykset. Jukolan apteekki siirtyi Tiiriön kauppakeskukseen marraskuussa 2008 ja tuli takaisin 2011. Ennen Jukolassa oli myös kirjasto, mutta se siirtyi Nummelle uuteen Nummikeskukseen vuonna 2018. Lähellä Jukolan keskustaa sijaitsee lisäksi Ahveniston kaukolämpökeskus. Lähiönä Jukola on kerrostalovaltainen alue, joka sisältää myös rivitaloja. Ajallisesti alueen rakentuminen sijoittui kiivaimman lähiörakennuskauden loppuun, 1980- ja 1990-luvuille, mistä johtuen Jukolassa on edelleen muutamia tyhjiä tontteja, joille on asemakaavassa osoitettu rakentamista. Alueelle on 2000-luvulla rakentunutkin joitakin uusia asuintaloja. Myöhäisestä kaavoitus- ja rakennusajankohdastaan johtuen Jukolassa on myös joitakin vanhemmille lähiöille epätyypillisiä piirteitä, kuten tehokkaampi rakentaminen, hyvät kevyen liikenteen yhteydet sekä Jukolan torin laidalla sijaitseva kivijalkaliiketila. Alueen liikenteellisenä pääkatuna toimii Ahvenistontieltä etelään suuntautuva Aleksis Kiven katu, ja Jukolan kadun- ja paikannimet perustuvatkin pääosin Kiven romaaniin Seitsemän veljestä. Lähiön keskellä torilta Jukolan koululle kulkee Jukolanraitti- niminen kevyen liikenteen puistotie. Jukolan torilla järjestetään myös joka vuosi Jukolan Jussi -kapakan syntymäpäivät, jossa esiintyy muun muassa Matti Eskonniemi, joka tunnetaan paremmin taiteilijanimellään Matti Esko. ==Lähteet== Luokka:Hämeenlinnan lähiöt Luokka:Voutila
Kreis Bergstraße

Kreis Bergstraße eli Bergstraßen piirikunta on piirikunta Hessenin osavaltiossa Saksassa. Se on Hessenin eteläisin piirikunta ja se sijaitsee Rheinland-Pfalzin ja Baden-Württembergin naapuriosavaltioiden tuntumassa. Piirikunta on saanut nimensä vanhan Bergstraße-tien mukaan, joka kulkee piirikunnan halki. Piirikunnassa asui vuoden 2020 lopussa 271 015 asukasta. Piirikunnan pinta-ala on 719,47 neliökilometriä, ja siihen kuuluu 22 kuntaa. Piirikunnan keskus on Heppenheim. == Maantiede == pienoiskuva|vasen|Ilmakuva Heppenheimista. Bergstraßen piirikunta rajoittuu pohjoisessa Groß-Geraun ja Darmstadt-Dieburgin piirikuntiin, idässä Odenwaldkreisin piirikuntaan sekä etelässä Baden-Württembergin naapuriosavaltioon kuuluvaan Rhein-Neckar-Kreisin piirikuntaan ja Mannheimin piirivapaaseen kaupunkiin. Lännessä Reinjoki muodostaa Kreis Bergstraßen ja Rheinland-Pfalziin kuuluvan Rhein-Pfalz-Kreisin piirikunnan sekä Wormsin piirivapaan kaupungin rajan. Piirikunnan läntinen osa kuuluu alavaan Reinin laaksoon ja itäinen osa Odenwaldin vuorialueeseen. Piirikunta muodostaa yhdessä muiden Baden-Württembergiin, Rheinland-Pfalziin ja Hesseniin kuuluvien piirikuntien ja kaupunkien kanssa niin sanotun Rein- Neckar-kolmion (Rhein-Neckar-Dreieck) metropolialueen, jolla asuu yhteensä noin 2,4 miljoonaa ihmistä. == Kunnat ja kaupungit == Bergstraßen piirikuntaan kuuluu kymmenen kaupunkia ja kaksitoista kuntaa. Asukasluvut 31. joulukuuta 2020. Kaupungit * Bensheim (40 791) * Bürstadt (16 492) * Heppenheim (26 218) * Hirschhorn (3 410) * Lampertheim (32 660) * Lindenfels (5 084) * Lorsch (13 831) * Neckarsteinach (3 854) * Viernheim (34 281) * Zwingenberg (7 291) Kunnat * Abtsteinach (2 462) * Biblis (9 135) * Birkenau (9 852) * Einhausen (6 458) * Fürth (10 586) * Gorxheimertal (4 064) * Grasellenbach (4 130) * Groß-Rohrheim (3 788) * Lautertal (7 152) * Mörlenbach (10 126) * Rimbach (8 737) * Wald-Michelbach (10 613) == Lähteet == == Aiheesta muualla == * Piirikunnan kotisivut *
Friend (Kansas)

Friend on kylä Finneyn ja Scottin piirikuntien rajalla läntisessä Kansasissa Yhdysvalloissa. Kylä sijaitsee suunnilleen Garden Cityn ja Scott Cityn puolivälissä US Highway 83:n ja Garden City Western Railwayn varrella. Muut läheiset kylät ovat Shallow Water pohjoisessa ja Tennis etelässä. Alun perin kylän nimi oli McCue Nebraskan Hastingsistä kotoisin olevan Basil M. McCuen, Garden City Gulf & Northern Railroadin perustajam mukaan. Atchison, Topeka and Santa Fe Railway muutti aseman nimen Friendiksi ostettuaan Scott Cityn ja Garden Cityn välisen rautatielinjan, ja samalla kylän nimi muuttui. ==Aiheesta muualla== * Basil M. McCue at A Standard History of Kansas and Kansans Luokka:Finneyn piirikunta Luokka:Kansasin kylät
Aaron Peirsol

Aaron Wells Peirsol (s. 23. heinäkuuta 1983 Irvine, Kalifornia) on yhdysvaltalainen selkäuintiin erikoistunut uimari ja olympiavoittaja. Hän voitti kummatkin selkäuintimatkat (100 ja 200 metriä) kesäolympialaisissa 2004, Ateenassa. Aluksi Peirsol voitti 100 metrin selkäuinnin, ja nousi 200 metrin selkäuinnissa voittajana ylös altaasta, mutta hylättiin, koska oli 150 metrin käännöksen jälkeen kääntynyt vatsalleen. Tuomarit kuitenkin peruivat hylkäyksen, mistä syntyi pieni kohu. Jotkin tahot ovat väittäneet Peirsolin saaneen virheensä anteeksi, koska oli yhdysvaltalainen. Lisäksi hän voitti kultaa myös 4×100 metrin sekauintiviestissä. Peirsol on voittanut uransa aikana kolme maailmanmestaruutta 100 metrin selkäuinnissa ja neljä 200 metrin selkäuinnissa. Hänellä on myös kummankin matkan ME-aika nimissään. Hänen ME- aikansa ovat 100 metrillä 51,94 ja 200 metrillä 1.51,92 . Hän oli ennakkosuosikki 200 metrin selkäuinnissa myös Sydneyssä 2000, mutta hävisi joukkuetoveri Lenny Krayzelburgille. Vuoden 2008 kesäolympialaisissa Pekingissä Peirsol voitti olympiakultaa 100 metrin selkäuinnissa ME-ajalla 52,54 ja hopeaa 200 metrin selkäuinnissa. Lisäksi hän oli mukana Yhdysvaltain joukkueessa, joka voitti 4×100 metrin sekauintiviestin uudella ME-ajalla 3.29,34. Samassa joukkueessa ui perhosuinti-osuutta Michael Phelps, joka voitti kisoissa yhteensä kahdeksan kultamitalia, joka on suurin kultamitalimäärä yksissä kisoissa. Peirsol opiskelee Teksasin yliopistossa. Hänen sisarensa Hayley on myös huippu-uimari. ==Lähteet== *Yhdysvaltojen olympiajoukkue Luettu 18.2.2007 *Yhdysvaltojen uimaliitto Luettu 18.2.2007 *20 kysymystä Aaron Peirsolille Luettu 18.2.2007 ===Viitteet=== Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Vuonna 1983 syntyneet Luokka:Elävät henkilöt
Eugène Schueller

Eugène Schueller (20. maaliskuuta 1881 − 23. elokuuta 1954) oli ranskalainen liikemies ja L’Oréalin, maailman johtavan kosmetiikka- ja kauneustuotteita valmistavan yhtiön perustaja. == Ura ja L’Oréalin ensiaskeleet == Eugène Schueller valmistui vuonna 1904 kemistiksi koulusta nimeltään École nationale supérieure de chimie de Paris. Vuonna 1907 Schueller kehitti hiusten värjäykseen soveltuvan aineen. Eugène kehitti ja valmisti omia tuotteitaan ja myi niitä Pariisin kampaajille. Tätä ennen hiuksia oli värjätty vain hennalla tai mineraalisuoloilla, kun taas Schuellerin tuotteilla sai monia eri värisävyjä ja luonnollisemman näköisen lopputuloksen. Hän kutsui keksintöään Oréaleksi. Tästä alkoi L’Oréalin historia. Vuonna 1909 Eugène perusti yrityksen, Société Française de teintures inoffensives pour cheveux, josta myöhemmin tuli L’Oréal. Yhtiön periaatteet, tutkimus ja kiinnostus kauneuden hoitoon, suuntasivat sen kohti hyvää tulevaisuutta ja L’Oréalia. 1930-luvun puolivälissä Schueller tuki taloudellisesti nimellä La Cagoule tunnettua fasistista terroristijärjestöä. Heillä oli muutamia yhteisiä kokouksia L’Oréalin pääkonttorissa. Ryhmän toiminta kuitenkin loppui vuonna 1937 epäonnistuneen vallankaappausyrityksen jälkeen monien jäsenten joutuessa vangituiksi. L’Oréal otti La Cagoule -ryhmästä jäseniä hallitukseensa toisen maailmansodan jälkeen, mm. Jacques Corrèzen, joka toimi toimitusjohtajana L’Oréalin Yhdysvaltain sektorilla. == Perhe == Schueller meni naimisiin 1909, sai tyttären 1922 ja jäi leskeksi 1927. Tytär, Liliane Bettencourt, avioitui André Bettencourtin kanssa. Heilläkin oli vain yksi tytär, Françoise Bettencourt Meyers, joka on L’Oréalin hallituksen jäsen. Liliane Bettencourt oli maailman rikkaimpia naisia, mutta hän kärsi dementiasta ja oli perheensä holhouksessa vuodesta 2010 alkaen. == Lähteet == Luokka:Ranskalaiset liikemiehet Luokka:Vuonna 1881 syntyneet Luokka:Vuonna 1954 kuolleet
Skitntinden

Skitntinden on vuori Tromssan kunnassa sijaitsevalla Kvaløyan saarella. Se on saaren toiseksi korkein vuori, ja sen korkein kohta nousee 1 042 metriin merenpinnan yläpuolelle. Saaren korkein vuori on 1 044 metrin korkuinen Store Blåmann. ==Aiheesta muualla== * Freeride.se: Skitntinden-Kvaløya Luokka:Tromssan läänin vuoret Luokka:Tromssa Luokka:Skandit
Kvalsundtunnelen

Kvalsundtunnelen on Tromssan kunnassa Norjassa sijaitseva merenalainen maantietunneli, joka yhdistää toisiinsa Kvaløyan ja Ringvassøyan saaret. Tunneli on osa Kvaløyslettan ja Vannan välistä Riksvei 863:a. Tunneli avattiin liikenteelle vuonna 1988. Sen pituus on 1 650 metriä, ja syvin kohta on 56 metriä merenpinnan alapuolella. == Aiheesta muualla == Luokka:Tromssan liikenne Luokka:Norjan tieliikennetunnelit Luokka:Merenalaiset tunnelit
Ville Mononen

Ville ”Mongo” Mononen (s. 15. huhtikuuta 1981 Nokia) on suomalainen televisiojuontaja ja näyttelijä. Mononen on juontanut Yle TV2 -kanavalla Poinzi-ohjelmaa, jonka on myös käsikirjoittanut Pirkko-Liisa Perttulan kanssa. Hän on näytellyt muun muassa Tukkateatterissa ja ollut Galaxin juontaja vuonna 2010. Ville Mononen on ollut myös mukana Tie Eedeniin -televisiosarjassa. == Lähteet == * Yle === Viitteet === == Aiheesta muualla == * Luokka:Suomalaiset näyttelijät Luokka:Suomalaiset televisiojuontajat Luokka:Vuonna 1981 syntyneet Luokka:Elävät henkilöt
Conrad Paumann

Conrad Paumann (n. 1410 – 24. tammikuuta 1473) oli saksalainen renessanssin urkuri, luutisti ja säveltäjä. Paumann syntyi Nürnbergissä. Sokean pojan musikaalinen erityislahjakkuus kävi ilmi nuorella iällä, ja vuonna 1447 hän sai kotikaupungissaan toimen urkurina St. Sebald -kirkossa. Paumann lähti vuonna 1450 Müncheniin, josta hän sai työn ja asunnon. München oli säveltäjän varsinainen kotikaupunki hänen loppuelämänsä ajan, vaikka hän teki monia matkoja varsinkin Italian hoveihin. Hänen tiedetään esiintyneen ainakin Landshutissa, Milanossa ja Napolissa. Suurin osa Paumannin sävellystuotannosta on soitinmusiikkia. Ainoa säilynyt lauluteos on Wiplich figur kolmelle äänelle. ==Lähteet== Luokka:Saksalaiset säveltäjät Luokka:Sokeat henkilöt
Vepsän koulu (Oulu)

Vepsän koulu oli kolmiopettajainen peruskoulun 1.–6. vuosiluokkien oppilaitos nykyisessä Vepsän kaupunginosassa Oulussa, entisen Ylikiimingin kunnan Vepsän kylässä Pohjois-Pohjanmaalla. Koulu lakkautettiin lattiarakenteiden kosteusvaurioiden vuoksi 1. elokuuta 2008 ja liitettiin Ylikiimingin kouluun. Peruskoulun yhteydessä toimi myös esikoulu, ja esikoululuokka oli yhdistetty yhdeksi ryhmäksi peruskoulun ensimmäisen luokan kanssa. Koulussa oli viimeisellä lukukaudella 43 oppilasta, ja sen rehtorina toimi Kalevi Junnikkala. Vepsän koulun koulupiiriin kuuluivat loppuvaiheessa Vepsän lisäksi Ala- ja Ylivuoton kylät. Ensimmäinen koulurakennus Vepsän kylälle valmistui vuonna 1926. Se toimi koulutalona aina syksyyn 1958 saakka, jolloin nykyinen koulurakennus otettiin käyttöön. Nykyisin vanha koulurakennus toimii kylätalona. Koulun pihapiirissä on koulurakennuksen ja kylätalon lisäksi pallokenttä sekä vanha ulkorakennus saunoineen ja ulkovessoineen. Pihapiiriin on rakennettu myös kiinteä hirsilaavu, lisäksi Vepsänjärven rannassa on koulun ulkorakennuksen nurkalla uimaranta laitureineen ja portaineen. ==Lähteet== * Taskila, E. (toim.) 1990. Vepsän viestejä vuosien varrelta. Kylähistoriaa Vepsänkylältä. 204 s. ISBN 952-90-2544-0. === Viitteet === Luokka:Oulun peruskoulut Koulu Luokka:Entiset suomalaiset oppilaitokset
Conax

Conax AS on norjalainen yritys, joka tekee televisiolähetyksien salausjärjestelmiä. Yrityksen suurin omistaja on Telenor. Sen järjestelmiä käytetään salaamaan televisiokanavien kuvaa ja ääntä niiltä käyttäjiltä, jotka eivät ole ostaneet katseluoikeuksia. Monet suuret televisioyhtiöt käyttävät Conax-järjestelmiä, niiden joukossa Allente Pohjoismaissa ja Digita Suomessa. ==Aiheesta muualla== *Conaxin kotisivu Luokka:Salakirjoitustekniikka Luokka:Televisiotekniikka de:Zugangsberechtigungssystem#CONAX
Pohjoiskulman koulu

Pohjoiskulman koulu voi tarkoittaa seuraavia oppilaitoksia: * Pohjoiskulman koulu, peruskoulu Uudessakaupungissa * Pohjoiskulman koulu, peruskoulu Oulun Joloksen kaupunginosassa
Akheloos (mytologia)

Akheloos () oli kreikkalaisessa mytologiassa jokijumala, joka härän hahmossa taisteli Herakleen kanssa Deianeirasta. Akheloos oli vanhin Okeanoksen ja Tethyksen 3000 pojasta. Erään toisen version mukaan hän oli auringon ja maan poika. Yhdessä Kalliopen tai Terpsikhoren kanssa Akheloos sai kolme seireeniä: Leukosia, Ligeia ja Parthenope. Akheloos ja Herakles kosivat kummatkin Deianeiraa. Herakles voitti Akheloosin, minkä jälkeen tämä muuttui käärmeeksi, jonka Herakles melkein kuristi. Akheloos muuttui tämän jälkeen häräksi, jonka sarven Herakles kiskaisi irti. Naiadit lahjoittivat sarven yltäkylläisyyden jumalattarelle Amaltheialle, joka sulloi rikkautensa sarven sisälle. Tästä muodostui niin sanottu runsaudensarvi.Turner s.11 == Lähteet == * ===Viitteet=== == Aiheesta muualla == Luokka:Antiikin Kreikan jumalat kk:Ахелой (Бургас облысы)
Laivakangas

Laivakangas voi tarkoittaa seuraavia: * Laivakangas, Jäälissä sijaitseva asuinalue * Laivakangas, Raahessa sijaitseva alue * Laivakankaan kultakaivos Raahessa * Laivakangas, alue Torniossa * Laivakankaan ravirata ja siitä erillään kauempana olevan mäen päällä * Laivakankaan lähetinasema, yleisradiolähetinasema
Joloksentie

Joloksentie on Oulussa sijaitseva Suomen tieverkkoon kuuluva pohjois–eteläsuuntainen yhdystie, joka yhdistää Ylikiimingin ja Joloksen kaupunginosat valtatiehen 20. Tien pituus on noin 21 kilometriä, se on koko matkaltaan kaksikaistainen ja päällystetty. Tie on numeroitu yhdystieksi 8341. Aikaisemmin tie on ollut osa seututie 834:ää, jonka nykyinen linjaus kulkee Muhoksen ja Ylikiimingin taajaman välillä. Suurimmalla osalla tietä nopeusrajoitus on 80 kilometriä tunnissa. Tie alkaa haarautumalla seututeiden 833 ja 836 risteyksessä Ylikiimingin taajamassa, ylittää Kiiminkijoen ja johtaa Kirkkosaaren halki koilliseen Kääriänperään ja Säävälään, josta se jatkuu pohjoiseen Jolokselle sivuten Jolosjärveä. Jolokselta tie johtaa luoteeseen, ja tielinjaus muuttuu mutkaiseksi. Tien profiilissa on viimeisellä osuudella useita jyrkkiä mutkia sekä nousuja ja laskuja. Tie liittyy valtatiehen 20 Mannilassa Arkalan länsipuolella. ==Lähteet== ==Aiheesta muualla== Luokka:Jolos Luokka:Oulun liikenne 8341 Luokka:Ylikiiminki